**Vak:** Afrikaans Eerste Addisionele Taal Vraestel 4 **Graad 9**

**Datum:** Junie 2019

**Tydsduur:** 1 uur

**Totale punt:** 30

**Eksaminator:** I. Aucamp **Moderators:** M. Labuschagne &I. Wilmans

**Instruksies en inligting**

1. Hierdie vraestel bestaan uit DRIE afdelings:
	1. **AFDELING A**: Gedig **(10 punte)**
	2. **AFDELING B**: Drama **(10 punte)**
	3. **AFDELING C**: Kortverhaal **(10 punte)**
2. Beantwoord al die vrae.
3. Beantwoord die vrae op jou eksamenblok in jou assesseringslêer.
4. Trek ŉ kantlyn met jou potlood aan die regterkant van jou antwoordblad.
5. Laat ŉ reël oop na elke antwoord wat jy neerskryf.
6. Begin elke afdeling op ŉ NUWE bladsy.
7. Gebruik die nommers soos op die vraestel.
8. Gee aandag aan spelling en sinsbou.
9. Geen Tip-Ex mag gebruik word nie.
10. Skryf netjies en leesbaar met blou ink.
11. Lekker skryf!

|  |  |  |  |  |  |  |
| --- | --- | --- | --- | --- | --- | --- |
| **Vlak 7** | **Vlak 6** | **Vlak 5** | **Vlak 4** | **Vlak 3** | **Vlak 2** | **Vlak 1** |
| 80-100 % | 70-79 % | 60-69 % | 50-59 % | 40-49 % | 30-39 % | 0-29% |

**Afdeling A: Gedig [10]**

Lees die volgende gedig en beantwoord dan die vrae wat daarna volg.

|  |
| --- |
| **Die verhaal van David de Waal**1. Kom luister na die verhaal
2. van David Diederik de Waal.
3. Hy't planne beraam,
4. sonder om hom te skaam
5. om geld soos bossies te maak.
6. Hy't alles verkoop wat hy kon:
7. van ysies, tot lekkers aan stokkies,
8. suurwurms, DVD's, selfs sjokoladeblokkies.
9. Ook skyfies en selfone, springmielies, toffies,
10. oorfone, sherbet, lugtyd, lipsalf en wat nog al.
11. Van al die gekonkel was sy skooltasse só vol,
12. dat hy altyd van die skoolhoof moes weghol!
13. Toe kry hy agente, sy beste ou pels,
14. om pouses al die goed te verkoop.
15. Maar hul kul hom en deel sy skyfies uit
16. en so is hy al sy profyt kwyt.
17. Praat bly net praat, beloftes is leeg:
18. David besluit om professioneel te wees;
19. daarom teken hy en hulle nou kontrakte,
20. sal hulle dan ooit weer kan lieg en bedrieg?
21. Hy't agent op agent wat nou vir hom werk,
22. hy koop en verkoop, die sente word rande.
23. David de Waal word baie vernaam,
24. want hy's nou 'n sakeman van faam!

**Uit:** Afrikaans Sonder Grense, 2013:32 |

**Vrae:**

1. Uit hoeveel **strofes** bestaan die gedig? (1)
2. Uit hoeveel **versreëls** bestaan die gedig? (1)
3. Kies die regte antwoord:
Dit is ŉ ***beskrywende / verhalende*** gedig, want dit vertel ŉ storie. (1)
4. Wat is die **hoofkarakter** se naam? (1)
5. Waarom het David so baie planne gemaak? (1)
6. Haal die **versreël** aan waarin daar ŉ ***vergelyking*** is. (1)
7. Onderstreep (in jou antwoordblad) die klank wat herhaal word in **versreël 8**. **“suurwurms, DVD’s, selfs sjokoladeblokkies”** (1)
8. Wat beteken dit “as iemand ŉ plan beraam” (**versreël 3)**? (1)
9. Haal ŉ **versreël** aan wat die teenstelling in die gedig aandui. (1)
10. Bewys dat David goed geld gemaak het. Haal ***DRIE* opeenvolgende woorde** aan. (1)

**Totaal Afdeling A: 10 punte**

**Afdeling B: Drama [10]**

Lees die uittreksels van die drama *Hy bly my broer* en beantwoord dan die vrae wat daarna volg.

|  |
| --- |
| **Marius:** So jy dink ek mors my tyd met Ida? **Amina:** Ek sal nie so sê nie.**Marius:** Maar ek het nie 'n kans teen 'n ou soos Dude nie. **Amina:** Aag, ou Dude. Hy's meer bek as binnegoed. **Marius:** Hoekom wou jy dan met hom gesels?**Amina:** Oor die vigs-storie wat ek wil doen. Ek weet nie hoekom hy so teen die idee is nie, maar ... ek het gedink ... as ek vir hom kan verduidelik hoekom dit vir my so belangrik is …**Uit:** Hy bly my broer, Maskew Miller Longman, 2005 |

**Vrae:**

1. Hoeveel karakters is daar in die drama? (1)
2. Wanneer en waar gesels Marius en Amina met mekaar? (2)
3. Hoe weet ŉ mens dat Marius aan die begin ontsteld is? (1)
4. Wat bedoel Amina as sy sê: “die kompetisie is kwaai”? (1)
5. Amina sê Dude is “meer bek as binnegoed”. Wat beteken dit? (1)
6. Wie was teen Amina se artikel oor Vigs in die skoolkoerant? (1)
7. Hoe leer ons die karakters in hierdie drama ken? Noem twee voorbeelde. (2)
8. Waaraan is Amina se pa dood? (1) **Totaal Afdeling B: 10 punte**

 **Afdeling C: Kortverhaal [10]**

Lees die uittreksel van die kortverhaal *Million skrik groot* en beantwoord dan die vrae wat daarna volg.

|  |
| --- |
| Senior veldwagter Kobus Krűger het die saak ondersoek. Toe hy die spore in die grondpad sien, het hy besef Million was baie gelukkig om ná die aanval nog te lewe.Volgens die veldwagter was die groepie werkers laat die middag op hulle fietse op pad huis toe. Million het om die een of ander rede agter geraak. Toe hy sy oë uitvee, was hy skielik in die middel van 'n teeltrop olifante - 'n lewens­gevaarlike situasie!Million het hom koud geskrik: hy was tussen 'n olifantkoei en haar kalf wat weerskante van die pad gewei het.Toe die olifantkoei hom sien, het sy dadelik haar kalf probeer beskerm en reg op die arme Million afgestorm.**Uit:** Die veldwagters vertel, J.A. Roderigues, 1991 |

 **Vrae:**

1. In watter wildtuin het Million gewerk? (1)
2. Kies die *KORREKTE* antwoord. **Toe Million weer sy oë uitvee, is hy**a) tussen ŉ olifantbul en ŉ olifantkoei.
b) tussen ŉ olifantkoei en haar kalfie.
c) in die middel van ŉ trop buffels.
d) tussen ŉ renoster en ‘n leeu (1)
3. Hoekom het die olifantkoei op Million afgestorm? (1)
4. Haal *TWEE OPEENVOLGENDE* woorde uit paragraaf 3 aan wat sê dat Kobus Krüger ŉ belangrike pos het en met wilde diere werk. (1)
5. Haal *EEN* woord uit paragraaf 4 aan waaruit ŉ mens kan agterkom dat die klomp olifante kalfies by hulle gehad het. (1)
6. Toe die mense vir Million vra wat gebeur het, kon hy niks onthou nie.Watter ***VIER*** dinge wat hy gesê het, het die mense laat besef dat hy baie geskok was? (4)
7. Wat beteken die volgende sinsdeel in die laaste paragraaf? Verduidelik in jou eie woorde.
*“Toe Million weer by sy sinne kom.”* (1)

**Totaal Afdeling C: 10 punte**

**GROOTTOTAAL: 30 punte**